# **Методика за комплексна оценка и начин за определяне на оценката по всеки показател по обществена поръчка**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по отношение на икономически най-изгодната оферта по критерия **„най-ниска цена“** при следните показатели за определяне на комплексната оценка:

**1. Часова ставка за услугите по проектиране, разработка и внедряване на актуализациите на Интегрираната информационна система за финансовите пазари и ЗМР в БНБ (т. 1 от Ценовото предложение на участника)** – **П1- максимална оценка 55точки.**

Числов израз на оценката по този показател **(П1)** са точките, които се изчисляват по следната формула **- П1 = Т1х Cmin/Co** където**:**

**Т1= 55 точки** – тежест на показателя;

**Cmin** – най-ниската часова ставка за услугите по проектиране, разработка и внедряване на актуализациите на системата в офертите на участниците;

**Co** – предложена часова ставка за услугите по проектиране, разработка и внедряване на актуализациите на системата на оценяваната оферта.

**2. Цена за извършване на абонаментното обслужване в Основния период на обслужване на Интегрираната информационна система за финансовите пазари и ЗМР в БНБ** **(т. 2 от Ценовото предложение на участника) –П2 - максимална оценка – 40 точки.**

Числов израз на оценката по този показател **(П2)** са точките, които се изчисляват по следната формула **- П2 = Т2 х Cmin/Co** където**:**

**Т2 = 40 точки** – тежест на показателя.

**Cmin** – най-ниската цена за абонаментно обслужване в офертите на участниците;

**Co** – предложена цена за абонаментно обслужване на оценяваната оферта;

**3. Часова ставка за** **абонаментно обслужване на системата извън Основния период на обслужване на Интегрираната информационна система за финансовите пазари и ЗМР в БНБ (т. 3 от Ценовото предложение на участника)** – **П3- максимална оценка 5 точки.**

Числов израз на оценката по този показател **(П3)** са точките, които се изчисляват по следната формула **- П3 = Т3 х Cmin/Co** където**:**

**Т3 = 5 точки** – тежест на показателя.

**Cmin** – най-ниската часова ставка за абонаментно обслужване извън Основния период на обслужване на системата в офертите на участниците;

**Co** – предложена часова ставка за абонаментно обслужване извън Основния период на обслужване услугите на системата на оценяваната оферта;

Комисията по избора на изпълнителя определя оценките на офертите за всеки един от показателите поотделно. Комплексната оценка **(Ккомпл.)** за всяка оферта се образува като сума от точките по трите показателя.

**Ккомпл. = П1 + П2 + П3**

На първо място се класира офертата с най-голяма стойност на комплексната оценка (максимално възможната **Ккомпл.** е 100 т.) Останалите оферти заемат места в класирането по низходящ ред на стойностите на комплексните оценки.

Когато комплексните оценки на две или повече оферти за равни, се прилага чл.58, ал. 2 или 3 от Правилника за прилагане на Закона за обществените поръчки.

*Забележка:*

*Предлаганите от участниците цени са в лева без ДДС и не могат да бъдат по-ниски от 0.01 лева.*